OpenLLM-France/wikimedia huggingface dataset:
# Patrick Hunout

Patrick Hunout gizarte psikologian, soziologian eta ekonomian aditua den zientzialari bat da. Ezaguna da gizarte aldaketaren hiruko modeloa (1995-1996) eratu zuelako.

## Lanak

* (Ingelesez) The Destruction of Society: Challenging the 'Modern' Triptyque: Individualism, Hedonism, Consumerism, with Didier Le Gall and Brent Shea (The International Scope Review, Issue 9, Volume 5, 2003) ISSN 1374-1217
* (Ingelesez) Referring Governments to the Community: Henry David Thoreau Revisited, with Maya David and Jean Dewitt (The International Scope Review, Issue 12, Volume 7, 2005)
* (Alemanez) Immigration und Identität in Deutschland und Frankreich, The International Scope Review, 1999, deutsche Fassung
* (Frantsesez) Droit du travail et psychologie sociale (Klincksieck, 1990, 2002) ASIN 2865632628
* (Frantsesez) L’Entreprise et le Droit du travail : Une comparaison franco-allemande (CIRAC, 1993) ISBN 2905518251
* (Frantsesez) Droit du travail et culture sociale : L'Exemple allemand (L’Harmattan, 2000) ISBN 2738477852
* (Frantsesez) « Conseils de prud'hommes : Un exemple de prise de décision dans un contexte institutionnel », Revue française de sociologie, vol. 28, n° 3, 1987, pp. 453-481.
* (Frantsesez) Psychologie judiciaire et droit prud'homal, thèse de 3eme cycle, Psychologie, Paris, EHESS, 1985, dact., 522 f°; Paris, Méridiens Klincksieck, 1990, 276 p.
* (Frantsesez) Droit du travail et psychologie sociale, avec Serge Moscovici, Méridiens Klincksieck, Paris (1990) (Monographie)
* (Frantsesez) « La Psychologie sociale des décisions de justice : Une discipline en émergence », Déviance et société, 1987, vol. 11, n° 3, pp. 271-292.
* (Frantsesez) « Les Méthodes d'évaluation des emplois : Du classement des emplois à la mesure des compétences », Formation emploi, n° 39, juil.-sept. 1992, pp. 35-43
* (Frantsesez) L’Évaluation et la Classification des emplois, Paris, CEREQ, 1987.

## Erreferentziak

* ↑ https://web.archive.org/web/20070109234448/http://www.socialcapital-foundation.org/journal/volume%202003/issue%209/issue9_edito.htm
* ↑ https://web.archive.org/web/20070208033643/http://www.socialcapital-foundation.org/journal/volume%202005/issue%2012/issue12_edito.htm ISSN 1374-1217
* ↑ pdf (Ingelesez) socialcapital-foundation.org

## Ikus, gainera

* Gizarte aldaketa
* Kapital soziala
* Datuak: Q2057685
# Patrick Huston

Patrick Huston (Belfast, 1996ko urtarrilaren 5a) arkularia da. Britainia Handia ordezkatu zuen 2016ko Udako Olinpiar Jokoetan eta 2020ko Udako Olinpiar Jokoetan.

## Erreferentziak

* ↑ Patrick Huston
* ↑ Patrick HUSTON

## Kanpo estekak

* Datuak: Q21066488
# Patrick Kavanagh

Patrick Kavanagh, irlanderaz Pádraig Caomhánach (1904ko urriaren 21a, Inniskeen, Monaghan konderria – 1967ko azaroaren 30a, Dublin) irlandar olerkari eta eleberrigile bat izan zen. Bere idazlan ezagunenen artean Tarry Flynn eleberria eta On Raglan Road (Raglan Roaden, gerora abesti bilakatua) eta The Great Hunger (Gosete Handia) olerkiak daude.

## Idazlanak
### Olerkiak

* 1936 - Ploughman and Other Poems
* 1942 - The Great Hunger
* 1947 - A Soul For Sale
* 1958 - Recent Poems
* 1960 - Come Dance with Kitty Stobling and Other Poems
* 1964 - Collected Poems
* 1972 - The Complete Poems of Patrick Kavanagh, Peter Kavanagh-ek argitaratua
* 1978 - Lough Derg
* 1996 - Selected Poems, Antoinette Quinn-ek argitaratua

### Prosa

* 1938 - The Green Fool
* 1948 - Tarry Flynn
* 1964 - Self Portrait - grabazioa
* 1967 - Collected Prose
* 1971 - November Haggard, Peter Kavanaghek argitaratutako prosa eta olerki bilduma
* 1978 - By Night Unstarred, Peter Kavanaghek amaitutako Patricken eleberria

### Dramatizazioak

* 1966 - Tarry Flynn, P. J. O'Connor-ek egokitua
* 1986 - The Great Hunger, Tom Mac Intyre-k egokitua
* 1992 - Out of That Childhood Country , John McArdle (1992), Tommy anaia eta Eugene MacCabe-kin elkarlanean idatzia, Kavanaghen gaztaroari buruzkoa da eta haren idatzietan oinarritua dago.
* 1997 - Tarry Flynn, Conall Morrison-ek egokitua (antzerkia eta dantza modernoa)
* 2004 - The Green Fool, Upstate Theatre Project erakundeak egokitua
* Datuak: Q73418
* Multimedia: Patrick Kavanagh / Q73418
# Patrick Kivlehan

Patrick Anthony Kivlehan,, (Nyack (New York), 1989ko abenduaren 22a), beisbolean lehiatzen den kirolari estatubatuarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta zilarrezko domina lortu zuen Ameriketako Estatu Batuetako taldearekin, Japoniaren atzetik eta Dominikar Errepublikaren aurretik.
Taldea, honako hauek osatzen zuten: Shane Baz, Anthony Carter, Brandon Dickson, Anthony Gose, Edwin Jackson, Scott Kazmir, Nick Martinez, Scott McGough, David Robertson, Joe Ryan, Ryder Ryan, Simeon Woods Richardson, Tim Federowicz, Mark Kolozsvary, Nick Allen, Eddy Alvarez, Triston Casas, Todd Frazier, Jamie Westbrook, Tyler Austin, Eric Filia, Patrick Kivlehan, Jack López eta Bubba Starling-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Gizonezkoa. |

## Erreferentziak

* ↑ Patrick Kivlehan olympedia.org (Ingelesez)

## Kanpo estekak

* Datuak: Q17306153
* Multimedia: Patrick Kivlehan / Q17306153
# Patrick John Hillery

Patrick John Hillery (Spanish Point, Clare, 1923ko maiatzaren 2a - Dublin, 2008ko apirilaren 12a) irlandar politikari eta medikua izan zen.
Medikuntza-ikasketak egin zituen Dublingo Unibertsitatean. 1955-1957 bitartean Osasun Batzorde Nazionaleko kide izan zen. Hurrengo urteetan Miltown Malbayko barrutiko mediku ofizial izan zen eta West Clareko auzitegi mediku. 1951n, Clareko konderriaren ordezkari gisa, Legebiltzarrerako hautatu zuten, eta legebiltzarkide izan zen 1973. urtera arte (Europako Batzordeko kide izendatu zuten). Zenbait ministerioren ardura izan zuen: 1959tik 1965era Hezkuntzakoarena; 1965etik 1966ra, Industria eta Merkataritzakoarena; 1966tik 1969ra, Lanekoarena; eta 1969tik 1972ra Kanpo Arazoetakoarena. Bere agintaldian negoziatu zen Irlandaren sarrera Europar Batasunean.
1973an Europar Erkidegoen Batzordeko lehendakariorde izendatu zuten. 1976an, Irlandako lehendakariak bere karguaren dimisioa aurkeztu zuelarik, Hillery hautatu zuten haren ordezko. Karguan 14 urte egin ondoren, 1990eko lehendakaritzarako hauteskundeetan ez zuen bere burua aurkeztu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q310994
* Multimedia: Patrick Hillery / Q310994
# Patrick Juvet

Patrick Juvet (Montreux, Suitza, 1950eko abuztuaren 21a - Bartzelona, 2021eko apirilaren 1a) suitzar kantautore eta abeslari bat izan zen. Nagusiki frantses hiztun herrialdeetan ospea duen musikaria izan zen. Bere ibilbidearen hasieran pop musikan jardun zuen, 1970eko hamarkadaren bigarren erdialdean disco musikara jauzi egiteko.
1973ko Eurovision Abesti Lehiaketan Je vais me marier, Marie abestiarekin Suitza ordezkatu zuen.

## Diskografia
### Diskoak

* La Musica (1972)
* Love (1973)
* Patrick Juvet raconte son rêve : Olympia 73 (1974)
* Chrysalide (1974)
* Mort ou vif (1976)
* Paris by night (1977)
* I Love America (1978)
* Lady night (1979)
* Laura, les ombres de l'été (BOF du film de David Hamilton, 1979)
* Live Olympia 79 (double album, 1980)
* Still Alive (1980)
* Rêves immoraux (1982)
* Solitudes (1991)

### Singleak

* Romantiques pas morts (1971)
* La Musica (1972)
* Au même endroit à la même heure (1972)
* Je vais me marier, Marie (1973) (Eurovision Abesti Lehiaketan Suitza ordezkatuz, 1973)
* Sonia (1973)
* Toujours du cinéma (1973)
* C'est beau la vie (1974)
* Love / Unisex (1974)
* Rappelle-toi minette (1974)
* Regarde / Soleil et mer (1974 avec D.Balavoine)
* Il est trop tard pour faire l'amour (1975)
* Magic (1975)
* Faut pas rêver (1976)
* Où sont les femmes ? (1977)
* Megalomania (1977)
* Got a Feeling (1978)
* I Love America (1978)
* De plus en plus seul (1978)
* Lady Night (1979)
* Swiss Kiss (1979)
* Laura (1979 BOF du film de David Hamilton)
* Sounds like rock'n roll (1980)
* Sans amour / C'est de moi (1981 avec P.Grillet)
* Rêves immoraux / Du tac au tac (1982)
* Getting to the heart of me / Change your mind (1983)
* Je tombe amoureux / L'amour n'est pas pressé (1984)
* Thinking With Your Body / Broken Glasses (1986)
* L'amour avec les yeux (1987)
* Rêve / Take it out on me (1988)
* Solitudes (1991)
* Cruising bar (1992)
* Deep dark night (1993)
* I Love America remix (1995)
* Rester cool (1998)
* Ça c'est Paris (2000)
* Don't be afraid (2010)

## Kanpo loturak

* IMDBko fitxa irakurgai (Ingelesez)
* Datuak: Q116020
* Multimedia: Patrick Juvet / Q116020
# Patrick Keheille

Patrick Keheille —ofizialki frantsesez Queheille— (Oloroe-Donamaria, Bearno, 1964ko azaroaren 6a) zuberotar idazlea da; zehazki, barkoxtarra da, jaiotzez baizik ez baita oloroetarra. Kanpo ezizenaz ere ezaguna da (familiaren etxearen izena da) eta pastoralak idazteagatik nabaritu da.

## Biografia

Barkoxeko Kanpo etxean bizi da familiarekin. Hiru alaba ditu: Otxanda, Kleina eta Margita.
Kultura ekimenak bultzatzen dituen Barkoxeko Etxahun elkarteko zein Sohütako Eperra ikastolako guraso elkarteko lehendakaria da.
Dantza munduan gaztetandik murgilduta, Zuberoako herrietako dantza eskolak koordinatzen dituen Aitzindariak elkartearen sorreran parte hartu zuen 1989an.

## Lanak

Kobla idazle trebea da Davanten arabera; 1999an Etxahun-Iruri lehiaketa irabazi zuen. Ürrüstoitarrak bere antologian Xibero bat, bi Etxahun saritua biltzen du.
Pastoralak idaztea izan du lehentasuna. Bi hauek ditu idatzita, biak Barkoxe bere herriarentzat:
* Herriko semeak, 1998an emana. Hiru barkoxtarren gainekoa da: Beñat Mardo, Pierre Topet eta Léon Uthurburu. Davantek pastoral honetako Azken perediküa jasotzen du.
* Xahakoa, 2010ean taularatutakoa. Alexis Etxekopar Attuli herrikideari eskainia.
Ohikoa den bezala, pastorala egin aurreko urtean maskarada antolatu zuten 2009an barkoxtarrek eta bertan ere ibili zen Keheille parte hartzen.
Betiere herri-antzerkiaren munduan, molde berriko obra bat egin zuen 2002an: Lau bürü. Hau ere Barkoxen, udan eta bi emanalditan taularatua. Euskal kulturaren historiaren bilakaera zein balizko etorkizunaren ironiazko ikuspegia ematen du.
2006an bere beste gai kutuna den dantza jorratu zuen Aitzina Pika ikuskizunarekin. Maulen (1300 ikusle) urriaren 28an eman eta gero Arrasate, Getxo, Biarritz eta Amurrio bisitatu zituen, berez ohikoa ez den moduan.

## Erreferentziak

* Jean-Louis Davant: Zuberoako literaturaz. Antologia laburra, Euskaltzaindia, Bilbo, 2008; 151. eta 163-165.or.
* ↑ Queheille idazten du Davantek ere, baina sarritan Keheille idatzita ageri da deitura hau euskaraz (adibidez, https://web.archive.org/web/20131203035025/http://www.jakingunea.com/50urte/pdf/Jakin02_133/Jakin02_133_063.pdf Euskal Kultura 2002 artikuluan). Euskaltzaindiak ez du deitura horren euskal idazkera arautu; hala ere, keheila hitza jaso du Hiztegi Batuan, «kereta» (kanaberaz edo egindako hesia) esanahiarekin, zubereraz erabilia.
* ↑ Euskonews pastoral honetaz.
* ↑ Berria Xiberoko Botzan.
* ↑ 2009ko maskarada Berrian.
* ↑ Ikuskizun honen berri Allande Sokarrosek kontatua.
* ↑ Elkarrizketa ikuskizunaren harira.
* ↑ Ikusikzun honen berri. EKEren webgunean.

## Kanpo estekak

* Miel Anjel ELUSTONDO: «Patrick Queheille, "Kanpo": "Hegoaldekoek uste dute paradisu batera etortzen direla Zuberoara"», Argia, 2053. zenbakia, 2006-09-10.
* Datuak: Q12265591
# Patrick Henry Bruce

Patrick Henry Bruce (1881 – 1936) estatubatuar margolari modernoa izan zen, pintura sinkromista praktikatzen zuena, kubismo modu bat.
Patrick Henryren ondorengoa zen. Bruce askotan sinkromismoarekin eta orfismoarekin lotzen da, baina, pertsonalki Sonia eta Robert Delaunay-rekin oso gertu egon arren, ez zen inoiz inongo eskoletakoa izan. Marcel Duchamp-ek miresten zuen bere lana eta agian Matissek, bere aurreko irakasleak, Barnes Fundaziorako horma-irudiak egin zituenean hartutako estiloan eragina izan zezakeen. XX. mendearen hasierako abangoardiako artista ospetsu asko ezagutu zituen Brucek, eta aldizka erakusketak egiten zituen Salon d'Automne-n.
Bere lan helduaren estiloak Léger-ek eta Ozenfant-ek 1920ko hamarkadan garatu zuten purismoa aurreikusten zuen. 1918ko eta ondorengo margolanetan, ertz gogorreko forma geometrikoak mahai bezalako baten gainean jartzen dira eta kolore lauetan aurkezten dira, erregularki aplikatuta. Bruce oso kritikoa zen bere buruarekin, eta bere margolanen zati handi bat suntsitu zuen, ehun margolan bakarrik utziz. New Yorken bere buruaz beste egin zuen 1936an.

## Ikusi ere

* Sinkromismoa

## Kanpo estekak

* Datuak: Q1392667
* Multimedia: Patrick Henry Bruce / Q1392667
# Patrick John

Patrick Roland John (Roseau, 1938ko urtarrilaren 7a - ibidem, 2021eko uztailaren 6a) Dominikako politikaria izan zen.
Portuko langileen sindikatuko burua eta Roseauko alkatea izan zen legebiltzarreko kide hautatu aurretik. 1974an Dominikako "Premier" aukeratu zuten eta herrialdeko independentzia prozesuaren buru izan zen. Dominikako lehenbiziko lehen ministroa izan zen 1978tik 1979ra.
Protesta masibo batzuen eta bere gobernuaren neurrien aurkako greba orokor baten ondoren, Batzarrak John kargutik kendu zuen. 1981ean atxilotu zuten Mary Eugenia Charlesen gobernuaren aurkako estatu-kolpe saiakeragatik. 1985ean hamabi urteko kartzela-zigorra ezarri zioten, baina 1990ean askatu zuten.
Ondoren, Dominikako Futbol Federazioko presidentea izan zen.

## Kanpo estekak

* Datuak: Q1281003
# Patrick Jopp

Patrick Jopp (1962ko urtarrilaren 8a) arkularia da. Suitza ordezkatu zuen 1980ko Udako Olinpiar Jokoetan.

## Erreferentziak

* ↑ Patrick Jopp
* ↑ Patrick JOPP

## Kanpo estekak

* Datuak: Q88802933
# Parabrandtita

Parabrandtita fosfato motako minerala da eta fairfieldita taldearen kidea da.

## Ezaugarriak

Parabrandtita fosfato mineralaren formula kimikoa hau da: ${\ce {Ca2Mn2+(AsO4)2 * 2H2O}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 3 - 4 da.

## Erreferentziak

* 1 2 (Ingelesez) «Parabrandtite: Mineral information, data and localities.» www.mindat.org (Noiz kontsultatua: 12-05-2019).
# Parabrotulidae

Parabrotulidae arrain ofidiformeen familia da, ipar-mendebaldeko Ozeano Barean eta ipar-ekialdeko Ozeano Atlantikoan bizi dena.
Familiak 3 espezie ditu 2 generotan banaturik.

## Erreferentziak

* ↑ Nelson, Joseph S.. (1976). Fishes of the World. John Wiley & Sons ISBN 0-471-54713-1..
* ↑ www.fishbase.us

## Kanpo estekak

* Datuak: Q145769
* Multimedia: Parabrotulidae / Q145769
* Espezieak: Parabrotulidae
# Pazuengos

Pazuengos Errioxako udalerria da, 2005ean 44 biztanle zituena.

## Kanpo estekak

* Datuak: Q1637665
* Multimedia: Pazuengos / Q1637665
# Pazos de Borbén

Pazos de Borbén Galiziako Pontevedrako probintziako Vigoko eskualdean kokatzen den udalerria da.

## Parrokiak

* Amoedo (San Sadurniño)
* Borbén (Santiago)
* Cepeda (San Pedro)
* A Ermida (Nosa Señora da Anunciación)
* Moscoso (San Paio)
* Nespereira (San Martiño)
* Pazos (Santa María)
* Xunqueiras (San Salvador)

## Kanpo estekak

* Pazos de Borbéneko udal webgunea
* Pazos de Borbén udalerria Rias Baixaseko turismo webgunean
* Pazos de Borbéneko informazio zehatza irakurgai
* Datuak: Q1614595
* Multimedia: Pazos de Borbén / Q1614595
# Pazuzu

Pazuzu haizearen deabruen erregea da. Hanbiren semea, bere aztarna mitologia desberdinetan aurki dezakegu: Sumerren, Asirian, Akadian. Sumerren ere hegomendebaldeko haizea zen, ekaitzen, izurriteen, sukarraren eta eldarnioen eramailea. Pazuzu The Exorcist filmetan agertu izan da deabruarekin identifikatuta.

## Deskribapena

Irudietan giza gorputzarekin aurkitzen dugu; burua, bestetik, lehoiarena edo txakurrarena izan daiteke. Kopetan ahuntz-adarrak ditu, oinetan hegazti-harpeak, arrano bi hegala pare, eskorpioiren buztana eta sugearen itxurako zakila. Errepresentazioetan sarritan eskubiko eskuaren ahurra gora begira eta ezkerrarena behera begira aurkitzen dugu. Eskuen posizio horiek bizitza eta heriotzaren, sorreraren eta txikizioaren sinboloak dira.

## Ezaugarriak

Sumeriar zibilizazioan Pazuzu Zazpi Deabru Gaiztoetako bat zen. Haren izena beste deabruak infernura berriro ere eramateko erabiltzen zen. Pazuzu gaiztoa zen baina ez zegoen erabat gizakiaren aurka eta, horregatik, haren irudiaz deabru eme bati, Pazuzuren emaztea zen Lamashturi alegia, atzera egiteko kutunak egiteko erabiltzen zen. Lamashtu Pazuzu baino gaiztoago zen ezen jaio berriez eta haien amez elikatzen baitzen. Kutun edo amuleto horiek amek eta haurrek lepotik zintzilik eramaten zuten eta tamainu handiaz ormetan jartzen ziren ere bai.

## Pazuzu Louvren

Pazuzuren irudi ezagunetariko bat Louvre museoan ikus daiteke. Hori izan zen The Exorcist filmean eredu gisa erabili zuten irudia. K.a. lehen mila urteko eskultura txiki bat da, 14,5 zmko alturakoa ezen lepotik zintzilik eramateko egin baitzen. Louvren 1872. urtetik dago. Lan hau asirioen brontzezko artearen erakustaldia da. Estatuatxoaren atzealdean zera irakur daiteke: "Pazuzu naiz, Anuren semea, aizearen deabruen erregea, hondamendia zabalduz mendietatik indarrez jaisten dena".
Estatuatxorekin batera Lamasthuren aurkako konjuru bat agertu zen.

## Erreferentziak

* ↑ Lehenengo filmaren hasieran aztarnategi batean Pazuzuren estatua bat aurkitzen dute.
* ↑ http://www.sceneario.com/bande-dessinee/les-aventures-extraordinaires-d-adele-blanc-sec/le-demon-de-la-tour-eiffel/4632.html
* ↑ http://www.ancient.eu/Pazuzu/

## Kanpo estekak

* (Gaztelaniaz):Pazuzuren ezaugarriak eta mitoa.
* Datuak: Q732551
* Multimedia: Pazuzu / Q732551
# Pazkoaldi

Kristautasunaren urte liturgikoan, pazkoaldia (latinez: adventus Redemptoris, "Berreroslearen etorrera") Pazko egunetik Mendekoste egunera arteko berrogeita hamar egunek osatzen duten denbora da. Garai honetako kolore liturgikoa zuria da. Alaitasun garaia da, mezatan irakurgai bereziak egiten dituzte eta angelus baino Regina Caeli otoitz egiten dute.

## Erreferentziak

* ↑ Euskaltzaindia. Pazkoaldi. in: Euskaltzaindiaren Hiztegia..

## Kanpo estekak

* Datuak: Q867783
* Multimedia: Eastertide / Q867783
# Pazkozko xirio

Pazkozko xirioa kandela edo xirio handi bat izaten da, ohikoan gurutze gorri batez eta ikur gehiagorekin apaindua, bedeinkatu eta pizten dena eliza eta Pazko gaubeilan kristauek Jesukristoren berpizkundea ospatzen dutenean. Xirioak marraztua duen gurutzearen ondoan alfabeto grekoaren lehen letra (Alfa) eta azken letra (Omega) agertu ohi dira, Kristo “gauza guztien hasiera eta amaiera” dela adieraziz.
Pazkozko xirioari eusten dion argimutila ere bereziki handia eta apaindua izan ohi da, pazkoko zutargia.

## Erabilpena

Batez ere Pazko gaubeilako erritualean du erabilpena xirio honek, orduan pizteko zeremonia berezia duelarik.
Pazko gaubeila suaren erritual batekin hasten da, Kristo berpiztuaren sinbolo den munduko argiarekin. Apaizak sua bedeinkatzen du, eta gurutzeari atxikitzen dizkion intsentsuzko garau ale, Kristoren bost zauriak irudikatzen dituztenak (eskuetan, oinetan eta alboan). Gero, Pazkozko xirioa sutan piztuko du eta elizan sartzen da, oraindik ilunpean, eta ondoren jendea sartzen da, ospakizunarekin jarraitzeko.
Pazkozko xirioa halaber Pazko-garaiko igandeetako mezetan erabiltzen da, Mendekoste igandera arte. Gero, urtean zehar —hurrengo urteko Garizuma arte— erabiltzen ahal da bataioak egiteko. Hileta-zeremonietan ere piztuta egon daiteke hilkutxatik gertu, katafalkokjo xirioak ordezkatzeko.

## Sinbolismoa

Zeremonia hauetan Kristoren sinboloa da xirioa. Joakin Lizarragak bere Jesu Kristoren eta Ama Birjinaren bizitzetan hala deskribatzen du:
| « | Kandela itxekiak signifikatzen du Jesus dibinoa: Artan tuzu irur gauza, argizaria, metxa, ta argia: Ontan berze irur, gorputza, arima, ta dibinidadea edo Jangoikotasuna. | » |
| Joakin Lizarraga, 1793. ||
Halaber, xirioa pizteak pizkundearekin lotura sinboliko zuzena du, eta xirioan alfa eta omega hizkiek ere jainkoari egiten dio erreferentzia, guztiaren hasiera eta amaiera delako.

## Erreferentziak

* ↑ «OEH - Bilaketa - OEH» www.euskaltzaindia.eus (Noiz kontsultatua: 2023-01-18).
* ↑ «Joakin Lizarraga: Jesu Kristoren eta Ama Birjinaren bizitzak» klasikoak.armiarma.eus (Noiz kontsultatua: 2023-01-18).

## Kanpo estekak

* Artikulu hau, osorik edo zatiren batean, frantsesezko Wikipediako «Cierge pascal» artikulutik itzuli da; zehazki, 2022-05-24ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q152548
* Multimedia: Paschal candles / Q152548
# Pazzano

Pazzano Italiako udalerri bat da. Reggio di Calabriako probintzian kokatuta dago, Calabria eskualdean. 500 biztanle ditu, 15,57 kilometro koadroko azaleran banatuta.

## Mugakideak

Pazzanok honako udalerri hauekin egiten du muga:
Bivongi Caulonia Nardodipace Stignano Stilo Placanica

## Kanpo estekak

* Datuak: Q54634
* Multimedia: Pazzano / Q54634
# Pazo dos Deportes

Pazo Provincial dos Deportes de Lugo Lugon dagoen kirol anitzeko pabiloia da. 5100 ikuslerentzako lekua du eta 1992an inauguratu zuten.
Club Baloncesto Breogánen egoitza da, squash pistak, gimnasioa eta erantsitako kirol anitzeko pistak ditu. Areto Futboleko Liga Nazionaleko Prone Lugo AD eta Barcel Euro Puebla taldeen partidak ere hartu ditu.
Santiagoko Unibertsitateko Lugoko campusean dagoenez, batzuetan "Pazo Universitario" esaten zaio.

## Kanpo estekak

* Datuak: Q3392125
* Multimedia: Pazo dos Deportes de Lugo / Q3392125
# Pamukkale

Pamukkale (euskaraz: «kotoizko gaztelua») antzinako Frigiako gune natural bat da, eta, aldi berean, hego-mendebaldeko Turkiako erakarpen turistiko ospetsu bat. Menderes ibaiaren haranean, Denizli probintzian, dago non urte gehienean klima epela nagusia den. Antzinako Hierapolis hiria "gaztelu" zuriaren tontorrean eraiki zuten. Bertoko urek bikarbonato eta kaltzio asko dituztenez, kareharrizko eta trabertinozko geruza zuri lodiak sortzen ditu, mendi-hegalean behera ur-jauzi baten moduan jaisten direnak.

## Erreferentziak

* ↑ Natural Wonders of the World. Reader's Digest Association, Inc, 286 or. ISBN 978-0-89577-087-5..

## Kanpo estekak

* Datuak: Q105893254
* Multimedia: Pamukkale / Q105893254
# Pan-pin

Pan-pin hilabetekaria haurrentzako komiki-aldizkaria izan zen. Zeruko Argia aldizkariaren zortzi orriko eranskina bezala sortu zen 1960ko otsailean eta 1970. urte arte argitaratu zen.
Eragile nagusia Joseph Camino arnegiarra izan zen. Gipuzkera eta nafar-lapurterazko edizio bana argitaratzen ziren Pirineoetako alde bietara zabaltzeko, eta gutxira bizkaieraz idatzitako orri bat gehigarri gisa agertu zen aldizkarian. Han bertako egileen (Julen Zabaleta Barrenetxea "Yulen" eta Juan Antonio Letamendia "Leta") nahiz kanpokoen lanak argitaratzen zituzten. 1964tik aurrera, Bruguera argitaletxeko baimena eskuratu ostean, besteak beste Txorizo eta Txistorra (Mortadelo eta Filemon), Jangoluke Albaluke (Carpanta) eta Peru eta Txomin (Zipi eta Zape) azaltzen ziren komiki honen orrietan.

## Erreferentziak

* ↑ Komikeri bloga
* ↑ Mikel Lizarralde. Berria: Irudi eta letrentzako etxea

## Kanpo estekak

* Pan-pin: 1960-1970. Azal guztiak
* Datuak: Q20493024